Krist Maloki

Krist Maloki (Prizren, 8 prill 1900 - Grac, 24 nëntor 1972) ka qenë studjues, publicist shqiptar dhe pedagog në Austri. Mbahet mend për artikujt e shumtë që shkroi në të përkohshmet shqiptare të viteve '30.

 Biografia 
Lindi në Prizren më 8 prill 1900, ku mori mësimet fillore tek shkollës katolike të vendlindjes. Me anë të një burse nga autoritetet austro-hungareze, kur ishte 12 vjeç shkoi për t'u shkolluar në Austri. Ndoqi studimet në Salzburg, në Vjenë dhe në Graz.

U shkollua për filozofi dhe muzikë, kreu doktoratën më 1929. Nga ai vit deri më 1934 punoi mësues privat dhe studjoi për Jurisprudencë, degë për të cilën u doktorua më 1934. Më 1940 u caktua kryetar i studimeve për Europën Juglindore në Universitetin e Gracit, dhe njëherit ishte profesor në Akademinë Tregtare të qytetit. Doli në pension më 1966.

Më 1966 qeveria austriake i akordon titullin Kryekëshilltar arsimor. Vdiq në nëntor 1972 në spitalin e Gracit, pas një sëmundjeje të rëndë, vitet e fundit i kaloi i verbër..

 Shkrimet 
Bashkëpunoi me shumë të përkohshme shqiptare, duke botuar shkrimet e tij tek Minerva, Djalëria, Hylli i Dritës, Përpjekja shqiptare, Shqiptari i lirë, Dielli, etj. Ka bashkëpunuar edhe me revista të gjuhës gjermane, me artikuj të ndryshëm. Ishte edhe bashkëpunëtor i enciklopedisë së gruas (Zvicër) në gjuhën gjermane, ku ai shtjellon problemin e gruas shqiptare. 

La një sërë shkrimesh kritike, si dhe për poetët shqiptarë si Naim Frashërin, Lasgush Poradecin, Gjergj Fishtën etj.

Ka lënë shumë dorëshkrime të pabotuara në shqip e gjermanisht, të gjitha studimet e tij janë shpërndarë nëpër revista dhe gazeta shqipe e të huaja, sidomos gjatë viteve '30. Ka lënë një bibliotekë të pasur me vlera albanologjike.

Përmbledhje shkrimesh

 Referime 

Kategoria:Lindje 1900
Kategoria:Vdekje 1972
Kategoria:Kritikë shqiptarë
Kategoria:Publicistë shqiptarë
Kategoria:Njerëz nga Prizreni
Kategoria:Shqiptarë në Austri
Kategoria:Njerëz nga Vilajeti i Kosovës
Kategoria:Absolventët e Universitetit të Gracit